Rýchlejšie a hospodárnejšie inštalácie viacvrstvových rúr:

**Inovatívny systém Viega Smartpress s kovovými spojkami s optimalizovaným prietokom**

**Ohybné viacvrstvové rúry sú ideálne pre inštalácie pitnej vody a kúrenia. Nový potrubný systém Viega Smartpress umožňuje teraz ešte jednoduchšie spracovanie. Nové lisovacie spojky z ušľachtilej ocele a červeného bronzu nemajú O-krúžok. Kalibrovač alebo expandér sa stávajú minulosťou. Okrem rýchleho spracovania presvedčia nové spojky Viega Smartpress minimálnymi stratami tlaku, ktoré sú až o 80 percent menšie než u štandardných lisovacích spojok pre plastové rúry. Inštalácie pitnej vody je tak možné dimenzovať v podstatne menších priemeroch. Znižuje to investičné a prevádzkové náklady a prispieva k zachovaniu kvality pitnej vody.**

S inovatívnymi spojkami Viega Smartpress sa spoločnosti Viega podaril veľký vývojový skok v oblasti spojovania viacvrstvových rúr: lisovacie spojky z ušľachtilej ocele a červeného bronzu nemajú O-krúžok, ale vysoko zaťažiteľné podperné telesá z PPSU. Rúra tak po zalisovaní tesní celoplošne. To uľahčuje spracovanie, pretože na rúru sa po jej skrátení rovno nasadí spojka a prebehne proces lisovania. Odpadá inak obvyklé odstránenie ostrapkov a kalibrácie alebo tvarovanie rúr.

**Menšie dimenzie**

Rozhodujúcou výhodou plochého tesnenia je, že nezužuje priemer ako O-krúžok a všetky zmeny smeru majú prúdovo priaznivú geometriu. U štandardných lisovacích spojok z mosadze alebo plastu pre viacvrstvové rúry spôsobujú pravouhlé zmeny v smere prúdenia a výrazné zúženie priemeru vďaka O-krúžkom veľké straty tlaku.

Spojky Viega Smartpress majú koeficienty odporu, ktoré sú výrazne nižšie než u známych štandardných spojok. Vnútorná geometria v spojkách Viega Smartpress z ušľachtilej ocele alebo červeného bronzu je oproti tomu optimálne, prúdovo priaznivo vytvarovaná a spojky tak majú veľmi malé koeficienty odporu (hodnoty Zeta).

Vďaka menšiemu odporu pri prúdení je možné už pri plánovaní sanitárnej inštalácie dimenzovať potrubie a spojky s menšou menovitou svetlosťou. Šetria sa tým náklady na materiál. Pri spotrebných špičkách sa okrem toho menším dimenzovaním dosiahnu napr. kratšie doby prívodu teplej vody do miesta spotreby.

**Jednoduchá inštalácia s kvalitnou rúrou**

Viacvrstvová spojovacia rúra, ktorá patrí k systému Viega Smartpress, je dostupná v rozmeroch 16 až 63 mm. Pozostáva zo základnej rúry PE-Xc, hliníkovej vrstvy a plášťa PE-Xc. Táto štruktúra zaručuje tvarovú stálosť, spoľahlivú kyslíkovou bariéru, vysokú zaťažiteľnosť a jednoduchú inštaláciu odvíjaním z role. Rúry sa vyrábajú v Niederwinklingu v Bavorsku, kde má spoločnosť Viega továreň na výrobu plastových rúr.

**Pre sanitárne a vykurovacie inštalácie**

Viacvrstvová rúra Smartpress sa môže použiť v inštaláciách pitnej vody a kúrenia. V inštaláciách pitnej vody sa potrubný systém Smartpress s optimalizovaným prietokom postará o komfortné zásobenie pitnou vodou aj v situáciách nárazového veľkého množstva odberu. Zároveň takáto inštalácia podporuje udržanie kvality pitnej vody: menším dimenzovaním je zaistená pravidelnejšia výmena vody. Riziko stagnácie je tak jednoznačne menšie.

Veľkým množstvom variantov napojovania zaisťuje Viega vo vykurovaní od zavedenia systému Viega Smartpress na trh čo najjednoduchšiu a najrýchlejšiu inštaláciu. K dispozícii sú obzvlášť hospodárne spojovacie bloky k vykurovacím telesám a taktiež predizolované potrubia.

Lisovanie inovatívnych spojok Smartpress sa realizuje známymi lisovacími nástrojmi Viega a čeľusťami určenými pre tento systém.

A ešte tri otázky pre pána Björna Michela, produktového manažéra plastových potrubných systémov Viega

**Na trhu už existuje množstvo potrubných systémov z plastu; prečo teda ešte Viega Smartpress?**

Známe plastové potrubné systémy na lisovanie sú v podstate technologicky porovnateľné. Bývajú však nevýhodné pri spracovaní. Konce rúr musia byť kalibrované aby sa nepoškodili O-krúžky spojok potrebné pre tesnosť.

Okrem toho O-krúžky veľmi zužujú vnútorný priemer spojok, čo násobí tlakové straty v porovnaní s kovovými lisovacími spojkami. Tento účinok sa dodatočne zosilňuje ostrohrannými zmenami smeru vo vnútri spojky.

Spojka Smartpress disponuje naproti tomu tesniacou plochou, ktorá zalisovaním zaistí trvanlivé tlakovo aj teplotne stále spojenie. Tým sú zaistené vnútorné priemery, ktoré v porovnaní s rúrou majú len malé zúženie prierezu. Všetky spojky majú okrem toho prúdovo priaznivé polomery, pre ktoré sa tlaková strata v porovnaní so spojkami bežnými na trhu nakoniec zníži až o 80 percent.

**Aký úžitok má z toho kvalifikovaný remeselník?**

Kvalifikovaný remeselník nemusí už pri inštalácii kalibrovať konce rúr. Inštalácia je bezpečnejšia, časovo úspornejšia a nie je k nej potrebné žiadne ďalšie náradie. Malé tlakové straty súčasne umožňujú menšie dimenzovanie inštalácií. To znižuje náklady a zvyšuje komfort pri montáži.

**A pre užívateľov, aké výhody má pri prevádzke zariadenia?**

Konečný spotrebiteľ dostane menším dimenzovaním a vďaka nižším tlakovým stratám v potrubnej sieti veľmi vysoký komfort zásobovania, pretože tlak v odberových miestach je s prihliadnutím na malé koeficienty tlakových strát u Viega Smartpress aj v menších priemeroch potrubia dostatočný. Komfort zvyšujú aj menšie teplotné výkyvy a kratšia doba prítoku média do miesta spotreby. Taktiež z hygienického hľadiska sú menšie rozmery optimálne vzhľadom na to, že menší objem pitnej vody v celej inštalácii efektívne podporuje zachovanie jej kvality.

**Obrázky a ich popis:**

**

Spojky Viega Smartpress vyrobené z ušľachtilej ocele alebo červeného bronzu majú na rozdiel od štandardných lisovacích spojok pre viacvrstvové trubky optimálnu geometriu prúdenia a sú bez O-krúžku. (Fotografie: Viega)



U Smartpress sú nutné len tri pracovné kroky pre bezpečné spojenie rúr: skrátiť, zasunúť až do priezoru a zlisovať; všetko bez zdĺhavej kalibrácie, odstránenia ostrapkov alebo tvarovania rúry.



Spojky Viega Smartpress majú typickú SC-Contur, bezpečnostný prvok, ktorý zaisťuje viditeľnú netesnosť u nedopatrením nezalisovaného spoja.



Grafika znázorňuje, ako sú spojky Viega Smartpress (vľavo) prúdovo priaznivé

v porovnaní s bežnou plastovou alebo mosadznou spojkou. (Grafický obrázok: Viega)



Spojky Viega Smartpress z červeného bronzu s optimalizovaným prietokom podporujú svojim malým odporom pri prúdení hygienicky optimálne dimenzovanie inštalácií pitnej vody, na obrázku je dvojitá nástenka.



Spojky Viega Smartpress s príslušnými lisovacími prstencami môžu byť lisované aj na ťažko prístupných miestach alebo priamo pod stropom.



Aj pre inštalácie kúrenia je v sortimentu Viega Smartpress k dispozícii veľa praktických špeciálnych komponentov, ako je tento spojovací blok pre vykurovacie telesá, ktoré podstatne uľahčujú montáž.

O firme:

Spoločnosť Viega s viac ako 4000 zamestnancami po celom svete patrí v súčasnosti k popredným výrobcom sanitárnej techniky. Trvalý úspech firmy budujeme v deviatich svetových lokalitách. Výroba sa sústreďuje do štyroch výrobných závodov v Nemecku. Produkty špeciálne riešené pre severoamerický trh vyrábame v závode McPherson (Kansas/USA), podnik vo Wuxi (Čína) zase zaisťuje hlavnú produkciu pre ázijský trh. Pre spoločnosť Viega je najdôležitejšia výroba inštalačnej techniky. Okrem potrubných systémov vyrába tiež predstenové a odvodňovacie systémy. Sortiment zahŕňa viac ako 17000 produktov s rozmanitým využitím, napríklad v technickom zariadení budov, v infraštruktúre, v priemyselných zariadeniach alebo pri stavbe lodí. Spoločnosť Viega bola založená roku 1899 v Attendorne v Nemecku a od 60. rokov sa začala presadzovať na medzinárodnom trhu. V súčasnosti sa produkty Viega používajú na celom svete. Produkty sú na jednotlivých trhoch distribuované hlavne prostredníctvom odborných veľkoobchodov.